Гелатски манастир

Гелатският манастир „Света Богородица“ (на грузински: გელათის მონასტერი) е най-значимият средновековен православен манастир разположен близо до Кутаиси в района на Имеретия в Западна Грузия. Той е център на църковния и културен живот, резиденция на католикоса от втората половина на XVI век до 1814 г. Паметник на световното наследство на ЮНЕСКО от 1994 г. заради изключителната си архитектура и значението му като образователен и научен център в средновековна Грузия. История Гелатският манастир е основан от цар Давид IV Строителя през 1106 г. като монашески и образователен център, а по-късно става негова гробница. Той е построен, за да прославя православната християнска вяра в Грузия. Катедралната църква е построена преди 1125 г. и още пет години е украсена с мозайки, които се считат за най-добрите в цялото Задкавказие. По това време манастирът е седалище на Гелатската академия, ръководена от Свети Арсений Икалтоели, чиито членове се интересуват живо от древногръцката философия. През XIII век към манастирския ансамбъл са пристроени църквите „Св. Никола“ и „Св. Георги“, както и тристепенна камбанария. Стенописите датират от различни периоди от грузинската история от XII до XVIII век. Особено внимание заслужават портретните изображения на короновани личности. В миналото в манастира са се съхранявали много ценни икони и предмети на приложното изкуство, но по време на Съветския съюз те са били конфискувани и раздадени на музеи. Архитектура и изкуство Манастирът е пример за грузинския Златен век и златната естетика е използвана в картините и сградите. Той е на хълм на няколко километра североизточно от Кутаиси. Освен това има изглед към дефилето Цкалцитела. Изградена е от масивен камък, с цели арки, включително на камбанарията. Планът на главния манастир е проектиран във формата на кръст, символ на разпятието на Исус и на християнството. Проектиран е да бъде видим от голяма част на района, с каменните си стени, които отразяват слънчевата светлина. Триптихи Триптихите са популярни по време на Византийската империя и важни творби в грузинската култура. Една от най-ценните икони, съхранявани в манастира, е триптихът Хахули, който е съхраняван в манастира Гелати от XII век до открадването му през 1859 г. Въпреки че е върнат през 1923 г., той е в намален вид. Мозайки Интериорът на манастира съдържа мозайки в класически византийски стил, илюстриращи аспекти на християнската вяра. Най-големият, шедьовър от XII век, изобразяващ Дева Мария, държаща бебето Исус, доминира в апсидата на главната църква и е произведение на изкуството от културно значение в Грузия. Над олтара е разположена статуя на Дева Мария, гледаща надолу към бебето Исус, което държи. Опазване Манастирът все още е действащ и неговите църкви продължават да се използват редовно за религиозни служби. Под наблюдението на ЮНЕСКО обектът непрекъснато се реставрира и защитава. Всички оригинални структури на манастира са непокътнати и функциониращи. Мозайките и стенописите са повредени преди консервацията от страна на ЮНЕСКО, а покривът на сградата на академията е подменен от грузински консерватори. С президентски указ през 2006 г. манастирът е вписан в Националния регистър на паметниците на Грузия за опазване и реставрация. Погребани известни личности Източници Външни препратки ((ru)) Описание на манастира